
Z A P I S N I K
24. sjednice Vijeća Mjesnog odbora Jarun, 9. ožujka 2023. u prostorijama Mjesnog odbora Jarun, Hrgovići 57a, s početkom u 19,30 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Ljiljana Marks-Šikić, Krešimir Petlić, Damir Švizer, Lora Rajić, Vladimir Slošić, Hrvoje Kuharić, Nikica Mihaljević, Lea Galović

ODSUTNI ČLANOVI VIJEĆA:
Petar Vranjković, Franjo Klečina

Predsjedava: Ljiljana Marks-Šikić, predsjednica Vijeća.
Zapisnik vodi: Lea Galović, članica Vijća
	
Predsjednica konstatira da je prisutno 9 od 11 članova Vijeća, što znači da Vijeće može pravovaljano odlučivati te otvara 24. sjednicu Vijeća Mjesnog odbora.
	Vijeće jednoglasno prihvaća tekst Zapisnika 23. sjednice Vijeća Mjesnog odbora Jarun, održane 9. veljače 2023. godine.

	Predsjednica Vijeća predlaže da se točka 7. Postava prometnog znaka u Poljani Zdenke Mikine makne sa dnevnog reda.
	Vijeće je suglasno.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Prijedlozi akcija za plan komunalnih aktivnosti Vijeća Gradske četvrti Trešnjevka-jug u 2024.
2. Prijedlog zaključka o planu utroška sredstva s pozicije „ostali nespomenuti rashodi poslovanja“ za 2023.
3. Dan Mjesnog odbora Jarun
4. Postava zaštitnih stupića u ulici Hrgovići k.br. 75
5. Asfaltiranje pristupnog puta Borovci 16-22
6. Postava klamerica za bicikle kod tržnice Jarun
7. Pitanja, prijedlozi i obavijesti

Ad 1. Prijedlozi akcija za plan komunalnih aktivnosti Vijeća Gradske četvrti Trešnjevka-jug u 2024.

Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga reda.
U raspravi sudjeluju: Vladimir Slošić, Mario Devčić, Lea Galović, Ljiljana Marks-Šikić, Lora Rajić i Krešimir Petlić.
	Vijeće sa 8 glasova ZA 1 SUZDRŽAN donosi

Z A K LJ U Č A K
o prijedlozima akcija za plan komunalnih aktivnosti Gradske četvrti Trešnjevka-jug

1. Vijeće Mjesnog odbora Jarun predlaže da se izrade procjene troškova sljedećih aktivnosti kao mogućih prijedloga za plan komunalnih aktivnosti Gradske četvrti Trešnjevka-jug u 2024.: 
· Ulica Hrgovići od Horvaćanske ceste do Jarunske ulice – zamjena klupa
· Horvaćanska cesta od Marinske ulice do Ferdinanda Budickog – uređivanje nogostupa i biciklističke staze
· Ulica Ferdinanda Budickog od Horvaćanske ceste do Kružne ulice – uređivanje zapadnog nogostupa
· Vrisnička ulica 16 – sanacija ulegnuća ispred upuštenih rubnjaka i nogostupa
· Ulica Hrgovići od križanja s Ulicom Bernarda Vukasa do okretišta autobusa – sanacija zapadnog nogostupa
· Ulica Hrgovići od Ulice Hrvoja Macanovića do Horvaćanske ceste – zamjena klupa
· Ulica Augusta Piazze 1-7 – uređivanje pristupa ulazima i garažama
· Ulica Ferdinanda Budickoga 8 – izrada projektne dokumentacije za uređivanje zelene površine
· Sukošanska ulica – uređivanje kolnika
· RŠC Jarun – uređivanje staze od jednog pješačkog prijelaza do regatne staze
· Ulica Franje Wolfla – uređivanje kolnika, nogostupa i parkiralište
· Ulica Hrvatskog sokola 73-81, k.č.br. 6083/5 k.o. Rudeš – uređivanje parkirališta 
· Horvaćanska cesta od Ulice Hinka Würtha do ulice Hrgovići – izrada projektne dokumentacije za mozaičnu sadnju uz potok Vrapčak na k.č.br. 4220/3 k.o. Rudeš
· Ulica Hrgovići k.č.br. 5735/1 k.o. Rudeš – izrada projektne dokumentacije za mozaičnu sadnju
· Ulica Hrgovići k.č.br. 5904/3 k.o. Rudeš sjeverni dio zelene površine između staza – izrada projektne dokumentacije za mozaičnu sadnju
· Ulica Bartolići k.br. 17-21 zapadno, k.č.br. 5904/3 k.o. Rudeš – izrada projektne dokumentacije za mozaičnu sadnju
· Ulica Hrgovići 85 istočno, k.č.br. 5697/1 k.o. Rudeš, zapadni dio zelene površine – izrada projektne dokumentacije za mozaičnu sadnju
· Poljana Zdenke Mikine 44 južno, k.č.br. 5921/1 k.o. Rudeš – izrada projektne dokumentacije za mozaičnu sadnju
· Vrisnička ulica 4, dvorište OŠ Bartola Kašića, postava stola za stolni tenis
· Ulica Lovre Ratkovića 2 južno, k.č.br. 5732/1 k.o. Rudeš – postava stola za stolni tenis
· Ulica Hrgovići 38 zapadno, k.č.br. 5904/3 k.o. Rudeš – postava stola za stolni tenis.

2. Prilog zaključku je prikaz moikrolokacija na Geoportalu
3. Zaključak dostaviti Vijeću Gradske četvrti Trešnjevka-jug.

Ad 2. Prijedlog zaključka o planu utroška sredstva s pozicije „ostali nespomenuti rashodi poslovanja“ za 2023.
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točki dnevnoga reda i predlaže rješenja.
U raspravi sudjeluju: Krešimir Petlić i Ljiljana Marks-Šikić
	Vijeće sa 8 glasova ZA 1 SUZDRŽAN donosi
Z A K LJ U Č A K
O PRIJEDLOGU UTROŠKA SREDSTAVA SA POZICIJE 
OSTALI NESPOMENUTI RASHODI POSLOVANJA

1. Vijeće Mjesnog odbora Jarun iz Razdjela Proračuna Grada Zagreba 00502 na poziciji 287-3299 za 2023. ima 1.600,00 EUR.
2. Vijeće Mjesnog odbora Jarun predlaže utrošak sredstava iz točke 1. ovog zaključka na sljedeći način:

1. Dan Mjesnog odbora Jarun				   1.600,00  EUR
						Ukupno:              1.600,00 EUR

3. Zaključak dostaviti Vijeću Gradske četvrti Trešnjevka-jug i Gradskom uredu za   
mjesnu samoupravu, civilnu zaštitu i sigurnost.

Ad 3. Dan mjesnog odbora Jarun
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točki dnevnoga reda i promjenama u odnosu na poslane materijale te predlaže rješenja.
Vijeće bez rasprave sa 8 glasova ZA 1 SUZDRŽAN donosi 
Z A K LJ U Č A K
o održavanju dana Mjesnog odbora Jarun
1. Vijeće Mjesnog odbora Jarun utvrdilo je da će se „Dan Mjesnog odbora Jarun“ iznimno, u 2023. održati u sklopu „Dana Gradske četvrti Trešnjevka-jug“ u mjesecu svibnju.
2. Ovaj se zaključak dostavlja se Vijeću Gradske četvrti Trešnjevka-jug te Gradskom uredu za mjesnu samoupravu, civilnu zaštitu i sigurnost.

Ad. 4. Postava zaštitnih stupića u ulici Hrgovići k.br. 75
Članovi Vijeća dobili su materijal uz poziv.
Predsjednica i Mario Devčić usmeno informiraju članove Vijeća o predmetnoj točki dnevnoga reda.
U raspravi sudjeluju: Vladimir Slošić, Ljiljana Marks-Šikić i Mario Devčić
Vijeće sa 7 glasova ZA i 2  SUZDRŽAN donosi
Z A K LJ U Č A K
o prijedlogu postave žardinjera u ulici Hrgovići 75
1. Vijeće Mjesnog odbora Jarun razmatralo je  prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet o postavi zaštitnih stupića tip „Zagreb“ s mehanizmom za vađenje na vatrogasnom prilazu u ulici Hrgovići kod k.br. 75.
2. Vijeće predlaže da se na predmetnoj lokaciji umjesto zaštitnih stupića postave žardinjere.
3. Zaključak dostaviti Vijeću Gradske četvrti Trešnjevka-jug.

Ad. 5. Asfaltiranje pristupnog puta Borovci 16-22
Članovi Vijeća dobili su materijal uz poziv.
Predsjednica i Mario Devčić usmeno informiraju članove Vijeća o predmetnoj točki dnevnoga reda.
U raspravi sudjeluju: Vladimir Slošić i Ljiljana Marks-Šikić
Vijeće jednoglasno donosi
Z A K LJ U Č A K
o asfaltiranju pristupnog puta u ulici Borovci 16-22
1. Vijeće Mjesnog odbora Jarun razmatralo je prijedlog G. Č. o asfaltiranju pristupnog puta u ulici Borovci 16-22 na k.č.br 6423/4, 6414/2 i 6424/2 sve k.o. Rudeš.
2. Vijeće predlaže da Gradski ured za obnovu, izgradnju, prostorno uređenje, graditeljstvo, komunalne poslove i promet pokrene izradu projekta za uređivanje ulice sukladno važećem UPU Petrine - Županići.
3. Zaključak dostaviti Vijeću Gradske četvrti Trešnjevka-jug.



Ad. 6. Postava klamerica za bicikle kod tržnice Jarun
Predsjednica usmeno informira članove Vijeća o predmetnoj točki dnevnoga reda i promjenama u odnosu na poslane materijale.
U raspravi sudjeluju: Mario Devčić, Vladimir Slošić, Ljiljana Marks-Šikić, Krešimir Petrlić, Hrvoje Kuharić i Lora Rajić.
  Vijeće jednoglasno donosi
Z A K LJ U Č A K
o postavi klamerica za bicikle na novoj lokaciji kod tržnice Jarun
1. Vijeće Mjesnog odbora Jarun razmatralo je prijedlog predstavnika suvlasnika tržnog centra Jarun o novoj lokaciji za postavu klamerica za bicikle kod Tržnice Jarun.
2. Vijeće je suglasno s predmetnom lokacijom (u prilogu označeno na izvatku iz Geoportala).
3. Zaključak dostaviti Vijeću Gradske četvrti Trešnjevka-jug.

Ad. 7. Pitanja, prijedlozi i obavijesti 

	Predsjednica Vijeća pita članove Vijeća da li se slažu da im se nastvi prosljeđivati materijal o statusu pojedinih predmeta iz Gradskog ureda za mjesnu samoupravu, civilnu zaštitu i sigurnost. Odgovor članova Vijeća je potvrdan.
	Predsjednica informira članove Vijeća o radovima na ŠRC Jarunu i budućoj prometnoj regulaciji na istome.
Budući da više nitko ne traži riječ, predsjednica konstatira da je dnevni red iscrpljen i zaključuje sjednicu. 

Sjednica završena u 20:15 sati.
KLASA:024-08/23-003/527
URBROJ: 251-13-11-15/007-23-2
U Zagrebu, 9. ožujka 2023.
Zapisnik sastavila: 
[bookmark: _GoBack]Lea Galović		  

Predsjednica
Vijeća Mjesnog odbora
Jarun

Ljiljana Marks-Šikić
